Document ID: 32011D0175

DECIZIA DE PUNERE ÎN APLICARE 2011/175/PESC A CONSILIULUI
din 21 martie 2011
privind punerea în aplicare a Deciziei 2011/137/PESC privind măsuri restrictive având în vedere situația din Libia
CONSILIUL UNIUNII EUROPENE,
având în vedere Tratatul privind Uniunea Europeană, în special articolul 31 alineatul (2),
având în vedere Decizia 2011/137/PESC a Consiliului din 28 februarie 2011 privind măsuri restrictive având în vedere situația din Libia (1), în special articolul 8 alineatul (2),
întrucât:
(1)
La 28 februarie 2011, Consiliul a adoptat Decizia 2011/137/PESC privind măsuri restrictive având în vedere situația din Libia.
(2)
Având în vedere gravitatea situației din Libia, ar trebui incluse și alte persoane și entități pe listele persoanelor și entităților care fac obiectul măsurilor restrictive care figurează în anexele II și IV la Decizia 2011/137/PESC,
ADOPTĂ PREZENTA DECIZIE:
Articolul 1
(1) Persoanele menționate în anexa I la prezenta decizie se includ pe listele care figurează în anexele II și IV la Decizia 2011/137/PESC.
(2) Entitățile menționate în anexa II la prezenta decizie se includ pe lista care figurează în anexa IV la Decizia 2011/137/PESC.
Articolul 2
Prezenta decizie întră în vigoare la data adoptării.
Adoptat la Bruxelles, 21 martie 2011.

Labels: 18
5
11